یوزبیرگن ایککی انتحاری هجوم 17 کیشی دن جان آلگن
افغانستان نینگ جنوب وغربیده یوزبیرگن ایککی انتحاری هجومده پلیس عسکر لری قوشیمچه کمیده 17 کیشی هلاک بولیب 20 کیشی هم یره لنگن.
بیرنیچی انتحاری هجوم غربی هرات ولایتی نینگ گذره تومنی بیناسی قرشیسیده یوزبیرگن، پلیس مقاملری گه کوره اوشبو هجومده توقیز کیشی قربان بولگن، هلاک بولگن لردن اوچ کیشی سی ایسه پلیس عسکری ایکنی معلوم قیلینگن.
شونینگ دیک 20 کیشی هم یوزبیرگن انتحاری هجوم نتیجه سیده یره لنگنی ایتیلماقده.
کوزه توچیلر انتحارچی شخص موتری بیلن ولسواللیک بیناسیده کیریشگه حرکت قیلگن بیراق پلیس کوچلری تمانیدن توخته تیلگن بیرپیت اوزینی پارتلتگن.
هرات پلیس مقاملریدن بیرینی ایتیشچه موترده ایککی عصیانچی بولیب اولردن بیری عیال کیمیده بولگن.
گذره ولسواللیگی هرات شهریدن اون کیلومتر اوزاق لیکده جایلشگن، همده هرات هوا قونالغاسیده هم یقین بولگن.
ایککینچی انتحاری هجوم جنوبی هلمند ولایتیده یوزبیرگن محلی رسمیلر بو هجوم عاقبتیده سککیز کیشی قربان بولگنینی ایتگن لر.
محلی رسمیلرنی ایتیشچه هلاک بولگن لرنینگ همه سی پلیس عسکر لری بولگن.
مقاملرنینگ اظهارات لریگه کوره بیرینچی دن قورال بیلن جهازلنگن اوچ انتحارچی پلیس مرکزلردن بیری نینگ نشانگه الیب، کینچه لیک اولردن ایکته سی اوزینی پارتلتگن وباشقه بیری هم پلیس تمانیدن نشانگه آلنیب هلاک ایتیلگن.
azb_Arab pes_Arab azb_Arab pes_Arab azb_Arab azb_Arab pes_Arab pes_Arab azb_Arab azb_Arab